Nr. L 126/14 De Europæiske Fællesskabers Tidende 21. 5. 80 KOMMISSIONENS DIREKTIV af 2. maj 1980 om tilladelse til i visse tilfælde at forhandle foderblandinger i ulukkede paknin- ger eller beholdere (80/511/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 79/373/EØF af 2. april 1979 om handel med foderblandinger (1), særlig artikel 4, og ud fra følgende betragtninger : I henhold til direktiv 79/373/EØF skal foderblandin- ger som hovedregel forhandles i lukkede pakninger el- ler beholdere ; det fastsættes dog at undtagelser fra dette princip kan tillades på fællesskabsplan ; den nugældende lovgivning i visse medlemsstater frita- ger i visse tilfælde de handlende for forpligtelsen til at forhandle foderblandinger i lukkede pakninger eller beholdere ; for at lette gennemførelsen af bestemmel- serne i direktiv 79/373/EØF bør det derfor på fælles- skabsplan fastsættes, hvilke undtagelser der kan være berettigede af praktiske eller økonomiske årsager ; for at kunne identificere foderblandingerne og for at sikre deres kvalitet efter de gældende bestemmelser om mærkning er det nødvendigt at skelne mellem de tilfælde, hvor foderblandingerne som undtagelse fra de nugældende bestemmelser kan forhandles i løs vægt eller i ulukkede beholdere, og de tilfælde, hvor foder- blandingerne både kan forhandles i løs vægt og i uluk- kede pakninger eller beholdere ; de i dette direktiv fastsatte foranstaltninger er i over- ensstemmelse med udtalelse fra Den stående komité for Foderstoffer — UDSTEDT FØLGENDE DIREKTIV : Artikel I 1. Medlemsstaterne foreskriver, at foderblandinger må forhandles i løs vægt eller i ulukkede pakninger eller beholdere, når det drejer sig om : (1) EFT nr. L 86 af 6. 4. 1979, s. 30. a) leverancer mellem producenter af foderblandinger indbyrdes, b) leverancer fra producenter af foderblandinger til emballeringsvirksomheder, c) foderblandinger opnået ved at blande hele frø eller hele frugter, d) sliksten, e) foderblandinger i små mængder på højst 50 kg, der er bestemt til den endelige bruger, og som udtages direkte af en pakning eller beholder, der, inden den blev åbnet, opfyldte betingelserne i artikel 4, stk. 1, i direktiv 79/373/EØF. 2. Medlemsstaterne foreskriver, at foderblandinger må forhandles i løs vægt eller i ulukkede beholdere, men aldrig i ulukkede pakninger, når det drejer sig om a) direkte leverancer fra foderblandingsproducenten til den endelige bruger, b) foderblandinger bestående af højst 3 foderstoffer, c) sammenpresset foder i form af pellets. Artikel 2 Medlemsstaterne sætter de fornødne love og admini- strative bestemmelser i kraft pr. 1. januar 1981 for at efterkomme dette direktiv, og de underretter straks Kommissionen herom. Artikel 3 Dette direktiv er rettet til medlemsstaterne. Udfærdiget i Bruxelles, den 2. maj 1980. På Kommissionens vegne Finn GUNDELACH Næstformand